หุ้นสหรัฐ-น้ำมันปิดบวกเล็กน้อย
หุ้นดาวโจนส์ปิดบวก 75.65 จุดที่ 15,300.34 จุด  ขานรับผลประกอบการเอกชน ขณะที่ ราคาน้ำมัน +0.39ดอลล่าร์ ปิดที่ 103.53 ดอลลาร์สหรัฐต่อบาร์เรล
29 ต.ค. 2565

หุ้นดาวโจนส์ปิดบวก 75.65 จุดที่ 15,300.34 จุด  ขานรับผลประกอบการเอกชน ขณะที่ ราคาน้ำมัน +0.39 ดอลล่าร์ ปิดที่ 103.53 ดอลลาร์สหรัฐต่อบาร์เรล
ตลาดหุ้นสหรัฐ เมื่อคืนที่ผ่านมา ปิดบวกอย่างแข็งแกร่ง นักลงทุน เมิน ไอเอ็มเอฟ ปรับลดประมาณการณ์เติบโตเศรษฐกิจโลก โดยพุ่งเป้าไปที่รายงานผลประกอบการอันสดใสของบริษัทยักษ์ใหญ่
โดยดัชนีเฉลี่ยอุตสาหกรรมดาวโจนส์ปิดที่ 15,300.34 จุด เพิ่มขึ้น 75.65 จุด หรือ +0.50% ดัชนี NASDAQ ปิดที่ 3,504.26 จุด เพิ่มขึ้น 19.43 จุด หรือ +0.56% ดัชนี S&amp;P500 ปิดที่ 1,652.32 จุด เพิ่มขึ้น 11.86 จุด หรือ +0.72%
ทั้งนี้ กองทุนการเงินระหว่างประเทศ หรือ ไอเอ็มเอฟ ตัดลดแนวโน้มการเติบโตเศรษฐกิจโลกในปี 2013 ลงเหลือ 3.1% จากที่คาดไว้ 3.3% เมื่อเดือนเม.ย. และเตือนจีนและชาติเศรษฐกิจใหญ่อื่น กำลังเผชิญความเสี่ยงใหม่ ซึ่งรวมถึงภาวะการเติบโตชะลอตัวระยะยาวด้วย
นักวิเคราะห์บางคนระบุว่า นักลงทุนมีกำลังใจมากขึ้นจากผลประกอบการของบริษัท อัลโค ผู้ผลิตอัลลูมิเนียมรายใหญ่ ดีกว่าที่คาดการณ์เอาไว้เล็กน้อย และอุ่นใจมากขึ้นว่าธนาคารกลางสหรัฐฯ (เฟด) จะยังไม่ชะลอมาตรการกระตุ้นเศรษฐกิจ จนกว่าเศรษฐกิจจะดีขึ้น
ด้าน  ราคาน้ำมันดิบตลาดไนเม็กซ์ สหรัฐ งวดส่งมอบเดือน ส.ค. บวก 39 เซนต์ หรือ +0.38เปอร์เซ็นต์ ปิดที่ 103.53 ดอลลาร์สหรัฐต่อบาร์เรล ส่วนเบรท์ทะเลเหนือ ลอนดอน งวดส่งมอบเดือนเดียวกัน เพิ่มขึ้น 38 เซนต์ ปิดที่ 107.81 ดอลลาร์ต่อบาร์เรล